Diari Oficial de la Generalitat Valenciana


Sumari del DOGV 7669, del 01-12-2015 (2015/9606)

RESOLUCIÓ de 15 de setembre de 2015, del Servei Territorial d'Energia de València, relativa a autorització administrativa, declaració en concret de utilitat pública i aprovació de projecte per al subministrament de gas al municipi de Montroy. Expedient número CBREDE/2014/1/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7669

Data del DOGV
:   01-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9606


Data del document
:   15-09-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Montroi
    * empresa privada

RESOLUCIÓ de 15 de setembre de 2015, del Servei Territorial d'Energia de València, relativa a autorització administrativa, declaració en concret de utilitat pública i aprovació de projecte per al subministrament de gas al municipi de Montroy. Expedient número CBREDE/2014/1/46. [2015/9606]  
Presentada sol·licitud d'autorització administrativa, sobre declaració d'utilitat pública i aprovació de projecte relativa a la instal·lació de gas natural després indicada.  
Efectuats els tràmits establits en el títol V de la Llei 34/1998, de 7 d'octubre (BOE 08.10.1998), del Sector d'hidrocarburs, i en el títol IV, capítol II del Reial Decret 1434/2002, de 27 de desembre (BOE 31.12.2002), pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i en el capítol tercer del Decret 162/1990, de 15 d'octubre (DOGV 30.10.1990), pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
Aquest servei territorial resol:  
  
Primer  
Atorgar al peticionari autorització administrativa de la instal·lació de gas natural que s'indica:  
- Expedient: CBREDE/2014/1/46.  
- Peticionari: Gas Natural Cegas, SA.  
- Emplaçament/zona geogràfica: municipi de Montroy.  
- Projecte: projecte d'autorització administrativa, aprovació d'execució i declaració d'utilitat pública, per al subministrament de gas al municipi de Montroy (València).  
- Punt/s de connexió: carrer Obrer del polígon industrial de Montserrat, al terme municipal de Montroy.  
Pressupost: 281.144,45 euros.  
La present autorització administrativa s'atorga a l'empara del que disposen els articles 3.3 apartat d i 73.2 de la Llei 34/1998, de 7 d'octubre, del Sector d'hidrocarburs, i quedarà sotmesa a les condicions següents:  
I. El seu titular constituirà en el termini d'un mes, a partir de la data de la notificació de la present resolució, una garantia per valor de 5.622,88 euros, import del dos per cent del pressupost de la instal·lació que figura en l'expedient de sol·licitud, a presentar en el Servei Territorial d'Energia de València, per a garantir el compliment de les seues obligacions, conforme assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La fiança esmentada es constituirà en la Tresoreria del Servei Territorial de València de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servei Territorial d'Energia de València formalitze l'acta de posada en marxa de les instal·lacions a què es refereix la present resolució.  
II. El titular complirà amb les obligacions que estrictament s'assenyalen en l'article 74, «Obligacions dels distribuïdors de gas natural», de la Llei 34/1998, de 7 d'octubre, del Sector d'Hidrocarburs, així com les que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, vindrà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
  
III. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs, així com els que s'assenyalen en l'articule 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
IV. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal, o d'aquest o altres organismes i entitats, que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-vuit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
V. La present autorització en cap cas no es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, en la seua redacció donada per l'article 28 del Reial Decret Llei 5/2005, d'11 de març.  
  
VI. La present autorització s'atorga sense perjuí de tercers i deixant a part els drets particulars.  
VII. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament, o una altra causa excepcional que la justifique.  
VIII. La determinació de les tarifes i del règim econòmic que siguen d'aplicació per al subministrament de gas natural es regirà per les disposicions vigents en cada moment.  
  
Segon  
Aprovar el projecte d'execució de la instal·lació, sotmetent-lo a les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com els condicionants imposats pels organismes afectats.  
3. Les instal·lacions hauran d'estar acabades dins del termini de dos anys, comptats a partir de l'endemà de la recepció d'aquesta resolució.  
  
4. El titular retrà compte de la finalització de les obres per mitjà de la presentació de la sol·licitud d'acta de posada en servei, en els termes establits en l'article 85 del Reial Decret 1434/2002, de 27 de desembre (BOE 31.12.2002), i en l'article 9 del Reglament de Xarxes i Connexions de Combustibles Gasosos, Ordre de 18 de novembre de 1974 (BOE 06.12.1975).  
5.Condicions mediambientals. El projecte es desenvoluparà de conformitat amb les mesures previstes en l'estudi d'impacte ambiental tramitat i les modificacions introduïdes per les condicions següents:  
  
a) S'obtindrà l'informe regulat en l'article 11 de la Llei 4/1998, del Patrimoni Cultural Valencià.  
b) Els llots resultants del procés de perforació es gestionaran d'acord amb les seues característiques, i tam bé d'acord amb la legislació vigent en matèria de residus.  
  
Tercer  
Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació de béns i drets afectats i n'implica la urgent ocupació, als efectes de l'article 52 de la Llei d'Expropiació Forçosa, concretant-se en una afecció a les finques particulars, incloses en la relació publicada en el Diari Oficial de la Comunitat Valenciana de data 23.04.2014, pàgina 9.438, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111 i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
  
Quart  
Publicar i notificar la present resolució, d'acord amb el que estableix el Reial Decret 1434/2002, de 27 de desembre, pel qual es regulen les activitats, distribució, comercialització, subministrament i procediments d'autorització d'instal·lacions de gas natural, significant-se que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o aquells en què, intentada la notificació, no s'haguera pogut practicar.  
  
L'administració deixarà sense efecte la present resolució en qualsevol moment que s'hi observe l'incompliment de les condicions imposades.  
  
Contra aquesta resolució, que no posa fi a la via administrativa, pot interposar-se recurs d'alçada davant la Direcció General d'Indústria i Energia de la Conselleria d'Economia Sostenible, Sectors Productius, Comerç i Treball (c/ Castán Tobeñas, 77, 46944 València), en el termini d'un mes, comptat a partir de l'endemà d'aquell en què tinga lloc la notificació de la present, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.  
  
València, 15 de setembre de 2015.- El cap del Servei Territorial d'Energia: Enrique Climent Sirvent.